Euroopa Liidu Teataja L 205 , 13/07/1982 Lk 0005 - 0009

Soomekeelne eriväljaanne: Peatükk 3 Köide 15 Lk 0074

Hispaaniakeelne eriväljaanne: Peatükk 03 Köide 25 Lk 0270

Rootsikeelne eriväljaanne: Peatükk 3 Köide 15 Lk 0074

Portugalikeelne eriväljaanne Peatükk 03 Köide 25 Lk 0270



Komisjoni määrus (EMÜ) nr 1859/82, 12. juuli 1982, mis käsitleb aruandvate tootjate väljavalimist talumajapidamiste tulude kindlaksmääramiseks EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 15. juuni 1965. aasta määrust nr 79/65/EMÜ, millega luuakse Euroopa Majandusühenduse talumajapidamiste tulusid ja majandustegevust käsitlevate raamatupidamisandmete kogumise võrk, [1] viimati muudetud nõukogu määrusega (EMÜ) nr 2143/81, [2] eriti selle artikli 4 lõiget 4, artikli 5 lõiget 5 ja artikli 6 lõiget 2 ning arvestades, et: aruandvaid tootjaid tuleb kõikides piirkondades valida ühtemoodi, mistõttu tuleks kehtestada määruse nr 79/65/EMÜ asjakohaste sätete üksikasjalikud rakenduseeskirjad; määruse nr 79/65/EMÜ viimati tehtud muudatusi ja alates 1965. aastast omandatud kogemusi silmas pidades tuleks uuesti läbi vaadata aruandvate tootjate valimise üksikasjalikud eeskirjad; seetõttu tuleks tühistada komisjoni määrus nr 91/66/EMÜ [3] ja asendada see uuega; põllumajandusraamatupidamise andmevõrguga hõlmatud talumajapidamised kuuluvad talumajapidamiste struktuuri käsitlevate vaatluste ja ühenduse või siseriiklike loenduste vaatlusalasse; 1982. ja edasiste aruandeaastate valikukavade koostamiseks kättesaadavad andmed ning liikmesriikide põllumajanduse erinev olukord nõuavad kõnealuseks aastaks liikmesriigiti ja mõnel juhul isegi piirkonniti erineva majandusliku suuruse künnise kehtestamist; kogemused on näidanud, et andmevõrgu töö on hõlpsam, kui väljavalitud aruandvate tootjate arv võib piirkonniti teataval määral kõikuda, tingimusel et talumajapidamiste üldarv ühe liikmesriigi kohta jääb samaks; valikukava peab sisaldama miinimumteavet, mille põhjal on võimalik hinnata kava vastavust põllumajandusraamatupidamise andmevõrgu eesmärkidele; valikukava tuleb koostada enne asjakohase aruandeaasta algust nii, et selle saaks kinnitada enne, kui kava alusel hakatakse valima aruandvaid tootjaid; aruandvate tootjate valikukava rakendamise aruanne peab käsitlema kava rakendamise erinevaid aspekte, et oleks võimalik välja selgitada järgmisi aruandeaastaid käsitlevad vajalikud muudatused, samuti peab aruanne käsitlema seda, kuidas kasutatakse teatavaid kavas sisalduvaid andmeid raamatupidamisandmete kaalumiseks, käesolevas määruses sätestatud meetmed on ühenduse põllumajandusliku raamatupidamise andmevõrgu komitee arvamusega kooskõlas, ON VASTU VÕTNUD KÄESOLEVA MÄÄRUSE: Artikkel 1 Käesolevas määruses tähendab mõiste "talumajapidamine" ühenduse põllumajandusvaatluste ja -loenduste raames määratletud põllumajandusüksust. Artikkel 2 Määruse nr 79/65/EMÜ artiklis 4 nimetatud majandusliku suuruse künnis aruandeaastaks 1982, s.o 12 järjestikuseks kuuks algusega vahemikus 1. jaanuar — 1. juuli 1982, ja edasisteks aruandeaastateks, on järgmine: - 6 ESÜd Belgias ja Hollandis, - 4 ESÜd Saksamaal, Prantsusmaal, Luksemburgis, Taanis ja Ühendkuningriigis (v.a Põhja-Iiri), - 2 ESÜd Iiris ja Põhja-Iiris, - 1 ESÜ Itaalias ja Kreekas. Artikkel 3 Aruandvate tootjate arv piirkonniti on esitatud I lisas. Igas piirkonnas väljavalitavate aruandvate tootjate arv võib olla kuni 20 % suurem või väiksem I lisas esitatud näitajast, tingimusel et see ei põhjusta liikmesriigiti kinnitatud üldarvu vähenemist. Artikkel 4 Aruandvate tootjate valikukava peab tagama, et kõnealused majandid oleksid esindatud tervikuna. Nimetatud kava sisaldab järgmist: a) koostamisel kasutatud põhielemendid, nimelt: - andmed statistiliste allikate kohta, - vaatlusala kihistamise kord vastavalt ühenduse talumajapidamiste liigitusele, võttes vajaduse korral arvesse täiendavaid siseriiklikke nõudeid; - iga kihi suhtes valikumäära kinnitamise kord, - aruandvate tootjate väljavalimise kord, - valikukava edaspidise kaasajastamise kord, - valikukava tõenäoline kehtivusaeg; b) vaatlusalasse kuuluvate talumajapidamiste jaotus vastavalt ühenduse talumajapidamiste liigitusele (ühtib vähemalt põhiliikide osas) ja valitavate aruandvate tootjate arv iga kihi kohta. Artikkel 5 Valikukava edastatakse komisjonile hiljemalt kaks kuud enne kavaga hõlmatava esimese aruandeaasta algust. Muudatused valikukavas edastatakse komisjonile samamoodi ja sama tähtaja jooksul kui kavagi. Artikkel 6 Aruandvate tootjate valikukava rakendamise aruandes sisaldub: 1) väljavalitud aruandlusmajandite jaotus talumajapidamiste liikide lõikes; 2) märkused, mis käsitlevad valikukava ja väljavalitud aruandvate tootjate vahel täheldatud erinevuste analüüsi, järgnevaks aruandeaastaks tehtava valiku parandamiseks arvessevõetavaid juhiseid ja raamatupidamisandmete kaalumisel rakendatavaid ettevaatusabinõusid. Kava rakendamise aruanne esitatakse kooskõlas II lisas esitatud näidisega. See edastatakse komisjonile 6 kuu jooksul pärast aruandeaasta algust. Artikkel 7 Käesolevaga tühistatakse määrus nr 91/66/EMÜ. Artikkel 8 Käesolev määrus jõustub järgmisel päeval pärast selle avaldamist Euroopa Ühenduste Teatajas. Seda kohaldatakse alates aruandeaastast 1982. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. juuli 1982 Komisjoni nimel komisjoni liige Poul Dalsager [1] EÜT 109, 23.6.1965, lk 1859/65. [2] EÜT L 210, 30.7.1981, lk 1. [3] EÜT 121, 4.7.1966, lk 2249/66. -------------------------------------------------- I LISA Aruandvate tootjate arv piirkonniti Viite-number | Piirkonna nimi | Aruandvate tootjate arv (alates aruande-aastast 1982) | SAKSAMAA 010 | Schleswig-Holstein | 500 | 020 | Hamburg | 40 | 030 | Niedersachsen | 800 | 040 | Bremen | – | 050 | Nordrhein-Westfalen | 660 | 060 | Hessen | 370 | 070 | Rheinland-Pfalz | 480 | 080 | Baden-Württemberg | 620 | 090 | Bayern | 960 | 100 | Saarland | 70 | 110 | Berlin | – | | Saksamaal kokku: | 4500 | PRANTSUSMAA 121 | Île-de-France | 95 | 131 | Champagne-Ardenne | 260 | 132 | Picardie | 230 | 133 | Haute-Normandie | 145 | 134 | Centre | 350 | 135 | Basse-Normandie | 215 | 136 | Bourgogne | 285 | 141 | Nord — Pas-de-Calais | 305 | 151 | Lorraine | 215 | 152 | Alsace | 160 | 153 | Franche-Comté | 200 | 162 | Pays de la Loire | 440 | 163 | Bretagne | 475 | 164 | Poitou-Charentes | 325 | 182 | Aquitaine | 425 | 183 | Midi-Pyrénées | 430 | 184 | Limousin | 195 | 192 | Rhône-Alpes | 360 | 193 | Auvergne | 320 | 201 | Languedoc-Roussillon | 340 | 203 | Provence — Alpes — Côte d'Azur | 270 | 204 | Corse | 60 | | Prantsusmaal kokku: | 6100 | Viite-number | Piirkonna nimi | Aruandvate tootjate arv | Aruandeaasta | 1982 | 1983 | 1984 | alates 1985 | ITAALIA 221 | Valle d'Aosta | 70 | | | | 222 | Piemonte | 940 | | | | 230 | Lombardia | 950 | | | | 241 | Trentino | 150 | | | | 242 | Alto Adige | 150 | | | | 243 | Veneto | 900 | | | | 244 | Friuli-Venezia Giulia | 250 | | | | 250 | Liguria | 350 | | | | 260 | Emilia-Romagna | 900 | | | | 270 | Toscana | 900 | | | | 281 | Marche | 450 | | | | 282 | Umbria | 400 | | | | 291 | Lazio | 650 | | | | 292 | Abruzzo | 450 | | | | 301 | Molise | 140 | | | | 302 | Campania | 950 | | | | 303 | Calabria | 700 | | | | 311 | Puglia | 800 | | | | 312 | Basilicata | 350 | | | | 320 | Sicilia | 950 | | | | 330 | Sardegna | 600 | | | | | Itaalias kokku: | 12000 | 14000 | 16000 | 18000 | Viite-number | Piirkonna nimi | Aruandvate tootjate arv (alates aruande-aastast 1982) | 340 | BELGIA | 1000 | 350 | LUKSEMBURG | 300 | 360 | MADALMAAD | 1500 | 370 | TAANI | 2000 | 380 | IIRI | 1300 | ÜHENDKUNINGRIIK 411 | England — North Region | 420 | 412 | England –East Region | 650 | 413 | England –West Region | 430 | 421 | Wales | 300 | 431 | Scotland | 380 | 441 | Northern Ireland | 320 | | Ühendkuningriigis kokku: | 2500 | Viite-number | Piirkonna nimi | Aruandvate tootjate arv | Aruandeaasta | 1982 | 1983 | 1984 | alates 1985 | KREEKA 450 | Makedonia — Thraki | 1510 | 2070 | 2380 | 2480 | 460 | Ipiros — Peloponnissos — Nissi Ioniou | 1120 | 1530 | 1760 | 1840 | 470 | Thessalia | 560 | 770 | 900 | 930 | 480 | Sterea Ellas — Nissi Egaeou — Kriti | 1210 | 1630 | 1860 | 1950 | | Kreekas kokku: | 4400 | 6000 | 6900 | 7200 | -------------------------------------------------- II LISA ARUANDVATE TOOTJATE VALIKUKAVA RAKENDAMISE ARUANNE +++++ TIFF +++++ --------------------------------------------------